Zokir Almatov. Almatov Zokir Almatovich (1949-yil 10-oktabr, Toshkent viloyati, Qibray tumani) – 1991—2006-yillarda Oʻzbekiston Ichki ishlar vaziri. 2018-yil 24-fevraldan Oʻzbekiston Respublikasi Ichki ishlar vazirining maslahatchisi. Tarjimai holi. 1965—1967 – Harbiy xizmat. 1967—1971 – Toshkent universiteti yuridik fakulteti talabasi. 1971—1975 – Toshkent viloyati ichki ishlar boshqarmasi pasport boʻlimi inspektori, katta inspektori. 1975—1976 – Toshkent viloyati Toshkent tumani ichki ishlar boʻlimi pasport boʻlinmasi boshligʻi. 1976—1979 – Toshkent viloyati Toshkent tumani ichki ishlar boʻlimi boshligʻining oʻrinbosari. 1979—1983 – Toshkent viloyati Toshkent tumani ichki ishlar boʻlimi boshligʻi. 1983—1991 – Toshkent viloyati ichki ishlar boshqarmasi boshligʻi. 1991-yil 16-sentabrda Prezident Islom Karimov tomonidan ichki ishlar vaziri etib tayinlandi. 1995—2005-yillarda Oʻzbekiston Futbol Federatsiyasi Prezidenti. 2006-yilda nafaqaga chiqarildi. 2018-yil 24-fevraldan Oʻzbekiston Respublikasi Ichki ishlar vazirining maslahatchisi. Mukofotlari. 1999-yil 25-avgustda 1-darajali Shon-sharaf ordeni bilan mukofotlangan. 2005-yil 21-dekabrda "jamiyatda tinchlik va barqarorlikni, el-yurt osoyishtaligini taʼminlashdagi koʻp yillik samarali mehnati hamda oʻz xizmat burchini ado etishdagi jasorati va fidoiyligi uchun" Buyuk xizmatlari uchun ordeni bilan mukofotlangan. 2019-yil 10-oktyabrda Fidokorona xizmatlari uchun ordeni bilan mukofotlangan. 2024-yil 25-oktyabrda Oʻzbekiston Respublikasida xizmat koʻrsatgan yoshlar murabbiysi faxriy unvoni berilgan.